Οργανισμός των ΗΠΑ για την Διεθνή Ανάπτυξη

Ο **Οργανισμός των ΗΠΑ για τη Διεθνή Ανάπτυξη (USAID)** ήταν μία ανεξάρτητη υπηρεσία της κυβέρνησης των Ηνωμένων Πολιτειών που είναι υπεύθυνος για τη διαχείριση της μη στρατιωτικής εξωτερικής βοήθειας και της αναπτυξιακής βοήθειας. Ιδρύθηκε το 1961 από τον Αμερικανό πρόεδρο, Τζον Κένεντι, για να ενώσει διάφορους οργανισμούς και προγράμματα ξένης βοήθειας σε έναν οργανισμό, με τον καταστατικό νόμο να θέτει τον USAID υπό την «άμεση εξουσία και καθοδήγηση πολιτικής του Αμερικανού υπουργού Εξωτερικών». 

Ήταν ένας από τους μεγαλύτερους επίσημους οργανισμούς βοήθειας στον κόσμο, με προϋπολογισμό άνω των 40 δισεκατομμυρίων δολαρίων και παρέχει περισσότερο από το ήμισυ του συνόλου της εξωτερικής βοήθειας των ΗΠΑ, τη μεγαλύτερη στον κόσμο σε απόλυτες νομισματικές τιμές. Με μέσες ετήσιες εκταμιεύσεις περίπου 23 δισεκατομμυρίων δολαρίων από το 2001,  ο USAID είναι μία από τους μεγαλύτερους οργανισμούς βοήθειας στον κόσμο και αντιπροσωπεύει το μεγαλύτερο μέρος της εξωτερικής βοήθειας των ΗΠΑ, την υψηλότερη στον κόσμο σε απόλυτους όρους δολαρίων. Ο USAID έχει αποστολές σε περισσότερες από 100 χώρες, κυρίως στην Αφρική, την Ασία, τη Λατινική Αμερική, τη Μέση Ανατολή και την Ανατολική Ευρώπη.

Ο USAID ελεγχόταν για τον ρόλο του σε πολιτικές επιχειρήσεις επιρροής στο εξωτερικό και πιθανές συγκρούσεις συμφερόντων. Τον Ιανουάριο του 2025, ο πρόεδρος Ντόναλντ Τραμπ υπέγραψε εκτελεστικό διάταγμα που κατευθύνει σχεδόν το ολοκληρωτικό πάγωμα της εξωτερικής βοήθειας. Η κυβέρνηση Τραμπ προέταξε ισχυρισμούς για σπάταλες δαπάνες και απάτη, σχεδιάζοντας να μειώσει τον αριθμό των υπαλλήλων από περίπου 10.000 σε 290. Ο Ίλον Μασκ, ο οποίος εκείνη την περίοδο εκτελούσε το πρόγραμμα περικοπής δαπανών του Τραμπ ως επικεφαλής του Τμήματος Κυβερνητικής Αποτελεσματικότητας των ΗΠΑ, ανακοίνωσε την πρόθεση να κλείσει τον USAID. Η νομιμότητα της εντολής του Τραμπ αμφισβητήθηκε και ένα ομοσπονδιακό δικαστήριο εξέδωσε προσωρινή εντολή για παύση περιορισμού του προσωπικού. Η κυβέρνηση Τραμπ άσκησε έφεση στο Ανώτατο Δικαστήριο των ΗΠΑ κατά της απόφασης για παύση των δαπανών, η οποία απορρίφθηκε παραπέμφθηκε σε κατώτερο δικαστήριο.

Στις 10 Μαρτίου 2025 ο επικεφαλής του Στέιτ Ντιπάρτμεντ και αναπληρωτής διαχειριστής του USAID Μάρκο Ρούμπιο, ανακοίνωσε επισήμως την περικοπή του 83% των προγραμμάτων του Οργανισμού, τα οποία αντιπροσωπεύουν σημαντικό μέρος της παγκόσμιας ανθρωπιστικής βοήθειας, εκτιμώντας ότι «δεκάδες δισεκατομμύρια δολάρια» δαπανώνται ανώφελα, χωρίς να δώσει πιο συγκεκριμένα στοιχεία.

Αποκαλύψεις σχετικά με τη δράση του USAID στην Κύπρο, αλλά και «μυστικά κονδύλια» για το Σχέδιο Ανάν, ήρθαν στο φως της δημοσιότητας από την εφημερίδα *[[Η Σημερινή]]*, τον Φεβρουάριο του 2025. Το δημοσίευμα έκανε λόγο για τη διάθεση 60 εκατομμυρίων δολαρίων, όπως επίσης και για έμμεση στήριξη συγκεκριμένων υποψηφίων στα κατεχόμενα, όπως ο Μεχμέτ Αλί Ταλάτ.

Στη 1 Ιουλίου 2025 ο Μάρκο Ρούμπιο ανακοίνωσε και επίσημα τη διάλυση του οργανισμού.

## Παραπομπές


## Εξωτερικοί σύνδεσμοι
* Επίσημη ιστοσελίδα

## Δείτε επίσης
* Η περίπτωση της “αμαρτωλής” USAID, την οποία διαλύει ο Τραμπ για τους “ορθούς λόγους” και το “πικρό” 2004 της Κύπρου… Κάθε υπογραφή στα Προεδρικά Διατάγματα στάζει …”αίμα”! (videos)
* Η αμαρτωλή USAID, τα 1,7 δισ. στα Δυτικά Βαλκάνια και τα «χρυσά αδέλφια» Έντι Ράμα και Άλεξ Σόρος

Κατηγορία:Εκτελεστικοί κλάδοι κυβερνήσεως
Κατηγορία:Πολιτική των Ηνωμένων Πολιτειών